**!Atkāpes no prasībām vakcinācijai pret trakumsērgu**

**jauniem suņiem, kaķiem un seskiem**

**Latvijā** ar 2014. gada 29. decembri **vairs nav atļauts** ievest suņus, kaķus un seskus, kuri ir:

1. jaunāki par 12 nedēļām un nav vakcinēti pret trakumsērgu vai;
2. 12-16 nedēļas veci un vakcinēti pret trakumsērgu, bet vakcinācija vēl nav uzskatāma par derīga ceļošanai (nav ievērots 21 dienas nogaidīšanas periods pēc vakcinācijas).

**Citas Eiropas Savienības dalībvalstis** var atļaut pārvietot no citas dalībvalsts uz savu teritoriju:

suņus, kaķus un seskus jaunākus par 12 nedēļām, kuri nav vakcinēti pret trakumsērgu vai suņus, kaķus un seskus vai ir 12-16 nedēļas veci un ir vakcinēti pret trakumsērgu, bet vakcinācija vēl nav derīga ceļošanai (nav ievērots 21 dienas nogaidīšanas periods pēc vakcinācijas).

Atļauju var piešķirt gadījumos, ja:

• īpašniekam vai tā pilnvarotai personai līdzi ir parakstīta **deklarācija** par to, ka lolojumdzīvnieki no dzimšanas līdz nekomerciālas pārvietošanas laikam nav bijuši saskarsmē ar tādu sugu savvaļas dzīvniekiem, kuras ir uzņēmīgas pret trakumsērgu, vai

• lolojumdzīvnieki ir kopā ar māti, no kuras joprojām ir atkarīgi, un māti pavadošā identifikācijas dokumentā var konstatēt, ka māte pirms to dzimšanas ir vakcinēta pret trakumsērgu.

**! Pirms ceļošanas noskaidrojiet vai konkrētā valsts atļauj ievest pret trakumsērgu neaizsargātus dzīvniekus.**

Informāciju par Eiropas Savienības dalībvalstu prasībām dzīvnieku nekomerciālai pārvietošanai var atrast oficiālajā Eiropas Komisijas mājas lapā:

<http://ec.europa.eu/food/animal/liveanimals/pets/nat_rules_dogscatferret_en.htm>